কাজে এল না “ভোট চোর গদি ছোড়” স্লোগান! কী ভবিষ্যৎ কংগ্রেসের?

ওয়েবডেস্ক- বিহারে বিধানসভা নির্বাচনে (Bihar Assemble Election) ভরাডুবি কংগ্রেসের (Congress)। “ভোট চোর গদি ছোড়’ স্লোগান মুখ থুবড়ে পড়ল। এসআইআর (SIR) সামনে রেখে নির্বাচন কমিশনের (Election Commission) বিরুদ্ধে ক্ষোভ উগরে দিয়েছিলেন রাহুল (Rahul Gandhi)। ভোটের কয়েকদিন আগেই পাওয়ার পয়েন্ট করে ‘কমিশন’ সহ কেন্দ্র সরকারের দিকে ভোট চুরির অভিযোগ তুলেছিলেন, কিন্তু কোনও কিছু ই ধোপে টিকল না। এনডিএ (NDA) জোটের ধাক্কায় কার্যত মুখ থুবড়ে পড়ল মহাগঠবন্ধন জোট (Mahagathbandhan Alliance)। রাহুলের বক্তব্য ভোটের ফল চমকে দেওয়ার মতো, কেন বলছেন রাহুল এই কথা?

ভোটের আগে কমিশনকে চ্যালেঞ্জ করে ভোটার অধিকার যাত্রা করেন রাহুল। জনসমুদ্রের রূপ নেয় এই সমাবেশ। কিন্তু ভোটে রেজাল্ট বের হওয়ার পরেই, আসল রূপ সামনে এল। বিহার বিধানসভা নির্বাচনে ৬১টি আসনে প্রতিদ্বন্দ্বিতা করে মাত্র ৬ টি আসন পেয়েছে কংগ্রেস। ২০২০ সালে কংগ্রেস পেয়েছিল ১৯টি আসন। লালু প্রসাদের আরজেডি পেয়েছে ২৫টি আসন। ২০২০ সালে আরজেডি পেয়েছিল ৭৫টি আসন।

আরও পড়ুন- বঙ্গে জয়ের লক্ষ্যে রাজ্য বিজেপির ভরসা মোদি–অমিত শাহ

ভোটের রেজাল্ট বের হওয়ার পরেই যেন আকাশ থেকে পড়লেন রাহুল গান্ধী। এক্স হ্যান্ডেলে রাহুল বিস্ময় প্রকাশ করে লেখেন, বিহারের ফল অবাক করার মতো। আমরা নির্বাচনে জয়ী হতে পারিনি, কারণ নির্বাচন প্রথম থেকেই স্বচ্ছ ছিল না। পাশাপাশি রাহুল মহাগঠবন্ধকে সমর্থন জানিয়ে লিখেছেন তাদের প্রতি কৃতজ্ঞতা প্রকাশ করেছেন। রাহুল লেখেন, মহাগঠবন্ধনের উপর যে লক্ষ লক্ষ ভোটার বিশ্বাস রেখেছেন, তাঁদের উদ্দেশে আমার কৃতজ্ঞতা। অপরদিকে বিহারে নির্বাচনে ফল ঘোষণার পর সংবিধান প্রতিষ্ঠানকে অপব্যবহারের অভিযোগ তুলে সরব হন কংগ্রেসের সর্ব ভারতীয় সভাপতি মল্লিকার্জুন খাড়গে।

তবে সাম্প্রতিক সময়ে এমন অবিশ্বাস্য জয়ের রথ বিজেপি বার বার দেখাচ্ছে। প্রথমে মধ্যপ্রদেশ, ছত্তিশগড়, মহারাষ্ট্র, হরিয়ানা ও বিহারের এই ভাবমূর্তি বজায় রাখল বিজেপি। বিরোধীদের কোনও প্রতিবাদ, প্রতিরোধই বিজেপির জয়ের রথকে থামাতে পারল না।

দেখুন আরও খবর-